
ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Μεταβολή γνωστικού αντικειμένου Καθηγητή 
του Οικονομικού Πανεπιστημίου Αθηνών. 

2 

Καθορισμός των ωρών απασχόλησης προς συ¬ 
μπλήρωση του υποχρεωτικού ωραρίου, τις νυ¬ 
κτερινές ώρες, τις Κυριακές και τις εξαιρέσιμες 
ημέρες για το δεύτερο εξάμηνο του έτους 2018, 
για το προσωπικό Φυλάκων, Φυλάκων - Νυκτοφυ¬ 
λάκων, Νυκτοφυλάκων με σχέση εργασίας Ιδιωτι¬ 
κού Δικαίου Αορίστου Χρόνου και Μονίμων του 
Εθνικού Μετσόβιου Πολυτεχνείου. 

3 

Ίδρυση «Εργαστηρίου Φαρμακογονιδιωματικής 
και Εξατομικευμένης Θεραπείας (Ε.Φ.Ε.Θ.)», του 
Τμήματος Φαρμακευτικής, της Σχολής Επιστημών 
Υγείας του Πανεπιστημίου Πατρών και καθορι¬ 
σμός του εσωτερικού κανονισμού λειτουργίας 
του. 

4 

Ίδρυση «Εργαστηρίου Ποιότητας Λογισμικού και 
Αλληλεπίδρασης Ανθρώπου-Υπολογιστή» του 
Τμήματος Μηχανικών Ηλεκτρονικών Υπολογι¬ 
στών και Πληροφορικής, της Πολυτεχνικής Σχο¬ 
λής του Πανεπιστημίου Πατρών και καθορισμός 
του εσωτερικού κανονισμού λειτουργίας του. 

5 

Καθιέρωση υπερωριακής απασχόλησης των υπαλ¬ 
λήλων που υπηρετούν στον Διεπιστημονικό Οργα¬ 
νισμό Αναγνώρισης Τίτλων Ακαδημαϊκών και Πλη¬ 
ροφόρησης (Δ.Ο.Α.Τ.Α.Π.) για το Β' εξάμηνο 2018. 


ΑΠΟΦΑΣΕΙΣ 

Αριθμ. 146/252/88979 /Ζ2 (1) 

Μεταβολή γνωστικού αντικειμένου Καθηγητή 
του Οικονομικού Πανεπιστημίου Αθηνών. 

Ο ΥΠΟΥΡΓΟΣ ΠΑΙΔΕΙΑΣ, ΕΡΕΥΝΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α. Της περιπτ. γ' της παρ. 2 του άρθρου 21 του 


ν. 4485/2017 «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες διατά¬ 
ξεις» (ΦΕΚ 114/Α'). 

β. Του άρθρου 79 του ν. 4310/2014 «Έρευνα, Τεχνο¬ 
λογική Ανάπτυξη και Καινοτομία και άλλες διατάξεις» 
(ΦΕΚ 258/Α'). 

γ.Του π.δ. 63/2005 «Κωδικοποίηση της νομοθεσίας για 
την κυβέρνηση και τα κυβερνητικά όργανα» (ΦΕΚ 98/Α'). 

δ. Του π.δ. 70/2015 «Ανασύσταση των Υπουργεί¬ 
ων.Ανάπτυξης και Τουρισμού» (ΦΕΚ 114/Α'). 

ε. Του π.δ. 125/2016 «Διορισμός Υπουργών, Αναπλη¬ 
ρωτών Υπουργών και Υφυπουργών». 

στ.Του π.δ. 18/2018 «Οργανισμός Υπουργείου Παιδεί¬ 
ας, Έρευνας και Θρησκευμάτων» (ΦΕΚ 31 /Α'). 

2. Την αριθμ. 4068/29.6.2015 πράξη του Πρύτα¬ 
νη του Οικονομικού Πανεπιστημίου Αθηνών, (ΦΕΚ 
Γ'/719/22.7.2015) για την μονιμοποίηση του Γεωργίου 
Παπαϊωάννου σε θέση Επίκουρου Καθηγητή του Τμή¬ 
ματος Πληροφορικής με γνωστικό αντικείμενο «Γραφικά 
και Διεπαφές Υπολογιστών». 

3. Την από 20.3.2018 αίτηση του Επίκουρου Καθηγητή 
Γεωργίου Παπαϊωάννου για τη μεταβολή του γνωστικού 
του αντικειμένου. 

4. Την από 21.3.2018 απόφαση της 7ης συνεδρίασης 
της συνέλευσης του Τμήματος Πληροφορικής του Οι¬ 
κονομικού Πανεπιστημίου Αθηνών, η οποία εγκρίνει τη 
μεταβολή του γνωστικού αντικειμένου του ως άνω Επί¬ 
κουρου Καθηγητή καθώς και τη σύμφωνη γνώμη του 
Τομέα Συστημάτων Υπολογιστών και Επικοινωνιών. 

5. Το αριθ. πρωτ. 3053/4.5.2018 έγγραφο της Πρυτανεί- 
αςτου Οικονομικού Πανεπιστημίου Αθηνών που αφορά 
στη μεταβολή γνωστικού αντικειμένου του Επίκουρου 
Γεωργίου Παπαϊωάννου. 

6. Το γεγονός ότι με την παρούσα δεν προκαλείται 
δαπάνη σε βάρος του κρατικού προϋπολογισμού, απο¬ 
φασίζουμε: 

Εγκρίνουμε τη μεταβολή του γνωστικού αντικει¬ 
μένου του Γεωργίου Παπαϊωάννου του Αθανασίου, 
Επίκουρου Καθηγητή, του Τμήματος Πληροφορικής 
της Σχολής Επιστημών και Τεχνολογίας της Πληροφο¬ 
ρίας, του Οικονομικού Πανεπιστημίου Αθηνών, από 
«Γραφικά και Διεπαφές Υπολογιστών» σε «Γραφικά 
Υπολογιστών». 

Τεύχος Β'2300/18.06.2018 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 31 Μάίου2018 
Ο Υπουργός 

ΚΩΝΣΤΑΝΤΙΝΟΣ ΓΑΒΡΟΓΛΟΥ 


Αριθμ. 28198 _ (2) 

Καθορισμός των ωρών απασχόλησης προς συ¬ 
μπλήρωση του υποχρεωτικού ωραρίου, τις νυ¬ 
κτερινές ώρες, τις Κυριακές και τις εξαιρέσιμες 
ημέρες για το δεύτερο εξάμηνο του έτους 2018 , 
για το προσωπικό Φυλάκων, Φυλάκων - Νυκτο¬ 
φυλάκων, Νυκτοφυλάκων με σχέση εργασίας Ιδι¬ 
ωτικού Δικαίου Αορίστου Χρόνου και Μονίμων 
του Εθνικού Μετσόβιου Πολυτεχνείου. 

Ο ΠΡΥΤΑΝΗΣ 

ΤΟΥ ΕΘΝΙΚΟΥ ΜΕΤΣΟΒΙΟΥ ΠΟΛΥΤΕΧΝΕΙΟΥ 

Έχοντας υπόψη: 

Ι.Το ν. 3205/2003 όπως ισχύει. 

2. Το ν. 4354/2015, άρθρο 20 (ΦΕΚ 1 76/16-12-2015), 
όπως ισχύει. 

3. Την κανονιστική απόφαση της Συγκλήτου του Ε.Μ.Π. 
της 3ης/2016 συνεδρίασης η οποία δημοσιεύθηκε στο 
ΦΕΚ Β72096/7-7-2016. 

4. Την αναγκαιότητα εξασφάλισης εύρυθμης και ασφα¬ 
λούς λειτουργίας του Ε.Μ.Π, καθώς και τις υπηρεσιακές 
ανάγκες κάλυψης επί 24ώρου και επί 365 μέρες το χρό¬ 
νο της φύλαξης των χώρων και των πανεπιστημιακών 
εγκαταστάσεων του ΕΜΠ. 

5. Το γεγονός ότι από την εφαρμογή της απόφασης 
αυτής προκαλείται δαπάνη σε βάρος του Προϋπολο¬ 
γισμού έτους 2018 του Ε.Μ.Π. ποσού 28.771,20 ευρώ 
στον ΚΑΕ 0263. 

Εγκρίνουμε για το χρονικό διάστημα από τη δημοσί¬ 
ευση της παρούσας απόφασης έως 31 -12-2018 για τους 
υπαλλήλους με σχέση εργασίας Ιδιωτικού Δικαίου Αορί¬ 
στου Χρόνου και Μόνιμους κλάδου ΥΕ και ΔΕ Φυλάκων, 
Φυλάκων - Νυκτοφυλάκων, Νυκτοφυλάκων, σύνολο 27 
άτομα ανά μήνα: 

- μέχρι 80 ώρες για τον καθένα ανά μήνα για νυκτερινή 
εργασία προς συμπλήρωση του εβδομαδιαίου ωραρίου 

- μέχρι 40 ώρες για τον καθένας ανά μήνα για Κυριακές 
και εξαιρέσιμες ημέρες προς συμπλήρωση του εβδομα¬ 
διαίου ωραρίου 

Το συνολικό ποσό σε βάρος του προϋπολογισμού 
2018 του Ε.Μ.Π. δεν θα ξεπερνά τις 28.771,20 ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως, 

Αθήνα 30 Μάίου 2018 
Ο Πρύτανης 
ΙΩΑΝΝΗΣ ΓΚΟΛΙΑΣ 


Αριθμ. 1147/17281 (3) 

Ίδρυση «Εργαστηρίου Φαρμακογονιδιωματικής 
και Εξατομικευμένης Θεραπείας (Ε.Φ.Ε.Θ.)», του 
Τμήματος Φαρμακευτικής, της Σχολής Επιστη¬ 
μών Υγείας του Πανεπιστημίου Πατρών και κα¬ 
θορισμός του εσωτερικού κανονισμού λειτουρ¬ 
γίας του. 

Η ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΠΑΤΡΩΝ 

Έχοντας υπόψη: 

Ι.Τις διατάξεις: 

α) Του άρθρου 60 του ν. 4386/2016 (ΦΕΚ 83/τ.Α'), οι 
οποίες αντικατέστησαν το άρθρο 96 του ν. 4310/2014 
(ΦΕΚ 258/τ.Α'). 

β)Των άρθρων 28 και 29 του ν. 4485/2017 (ΦΕΚ 
114/2017/τ.Α'). 

2. Τη σύμφωνη γνώμη της συνέλευσης του Τμήματος 
Φαρμακευτικήςτου Πανεπιστημίου Πατρών (συνεδρία- 
ση: 419/1-11-2017). 

3. Την απόφαση της Συγκλήτου του Πανεπιστημίου 
Πατρών (συνεδρίαση 135/21.5.2018). 

4. Το γεγονός ότι από την εφαρμογή των διατάξεων της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού ή του προϋπολογισμού 
του Πανεπιστημίου Πατρών, αποφασίζουμε: 

Άρθρο 1 

Ίδρυση-Αντικείμενο 

Ιδρύεται στο Τμήμα Φαρμακευτικής της Σχολής Επι¬ 
στημών Υγείας του Πανεπιστημίου Πατρών, Εργαστή¬ 
ριο με τίτλο «Εργαστήριο Φαρμακογονιδιωματικής και 
Εξατομικευμένης Θεραπείας», με ακρωνύμιο «Ε.Φ.Ε.Θ». 
Το εργαστήριο δραστηριοποιείται στη διεξαγωγή ερευ- 
νητυχού και εκπαιδευτικού έργου σε θέματα που σχε¬ 
τίζονται άμεσα και έμμεσα με το γνωστικό αντικείμενο 
που περιγράφει ο τίτλος του, κύρια με τη μελέτη της 
υποκείμενης γενετικής αιτιολογίας (α) της διαφορικής 
ανταπόκρισης στην θεραπευτική αγωγή και (β) των μο- 
νογονιδιακών και πολυπαραγοντικών κληρονομικών νο¬ 
σημάτων σε επίπεδο κυτταρικής και μοριακής βιολογίας, 
γονιδιωματικής, πρωτεϊνωματικής, μεταβολομικής, μετα- 
γονιδιωματικής, μικρό βιωματική ς, συμπεριλαμβανομέ¬ 
νων των πεδίων της βιοπληροφορικής, υπολογιστικών 
εργαλείων μεταφραστικής ιατρικής και σχεδιασμού της 
δομής νέων και καινοτόμων φαρμακευτικών ουσιών και 
τις προεκτάσεις των ως άνω σε επίπεδο δημόσιας υγείας 
και βιοασφάλειας. 

Άρθρο 2 

Σκοπός-Αντικείμενο εργασιών - Αποστολή 

Το Εργαστήριο Φαρμακογονιδιωματικής και Εξατομι- 
κευμένης Θεραπείας έχει ως σκοπό: 

Ι.Την κάλυψη σε προπτυχιακό και μεταπτυχιακό επί¬ 
πεδο διδακτικών και ερευνητικών αναγκών του τμήμα¬ 
τος Φαρμακευτικής και άλλων τμημάτων του Πανεπιστη¬ 
μίου Πατρών και άλλων Πανεπιστημίων και ερευνητικών 
ιδρυμάτων της ημεδαπής και αλλοδαπής σε θέματα που 
εμπίπτουν στο γνωστικό αντικείμενο του εργαστηρίου 

και αποτελούν μέρος του προγράμματος σπουδών, όπως 
αυτά προσδιορίζονται στο άρθρο 1 της παρούσας. 

2. Την εκπαίδευση (θεωρητική και πρακτική άσκηση) 
και συνεχή επιμόρφωση ειδικευμένων επιστημόνων και 
στελεχών της δημόσιας διοίκησης στο γνωστικό αντι¬ 
κείμενο που καλύπτει το εργαστήριο και προβλέπεται 
από το νόμο. 

3. Τη δημιουργία κινήτρων για την εντατική ενασχό¬ 
ληση των φοιτητών με την έρευνα. 

4. Προσέλκυση πόρων για τη δημιουργία υποδομών 
με σκοπό την κάλυψη γνωσιακών και εκπαιδευτικών 
αναγκών. 

5. Τη συνεργασία κάθε μορφής με κέντρα ερευνών 
και ακαδημαϊκά ιδρύματα της ημεδαπής και της αλλο¬ 
δαπής εφόσον οι στόχοι συμπίπτουν, συμβαδίζουν και 
αλληλοσυμπληρώνονται με εκείνους του εργαστηρίου. 

6. Τη διοργάνωση επιστημονικών διαλέξεων, ημερί¬ 
δων, σεμιναρίων, συμποσίων συνεδρίων και άλλων επι¬ 
στημονικών εκδηλώσεων, την πραγματοποίηση δημο¬ 
σιεύσεων και εκδόσεων και την πρόσκληση ελλήνων και 
ξένων αναγνωρισμένου κύρους επιστημόνων. 

7. Την παροχή υπηρεσιών σε ιδιώτες σύμφωνα με τα 
προβλεπόμενα στο π.δ. 159/1984 (ΦΕΚ 53/1984/τ.Α'). 

8. Την παροχή γνωμοδοτήσεων σε θέματα που άπτο- 
νται του γνωστικού αντικειμένου σύμφωνα με την κεί¬ 
μενη νομοθεσία. 

9. Τη συλλογή, επεξεργασία, αποθήκευση και διάθεση 
δεδομένων. 

10. Την ανάληψη συμβουλευτικών ή αναπτυξιακών 
έργων και μελετών με σκοπό την ικανοποίηση των ανα¬ 
γκών της κοινωνίας. 

11. Την έκδοση επιστημονικών και άλλων περιοδικών 
και συναφών με το αντικείμενο του εργαστηρίου εκδό¬ 
σεων. 

12. Την ανάπτυξη δραστηριοτήτων στο πεδίο της Φαρ- 
μακογονιδιωματικής και Εξατομικευμένης Θεραπείας και 
τη σύνδεση τους με τομείς της κοινωνίας, της διοίκησης, 
και της οικονομίας. 

Άρθρο 3 
Προσωπικό 

Το εργαστήριο στελεχώνεται βάσει της κείμενης 
νομοθεσίας και των σχετικών αποφάσεων των αρμό¬ 
διων συλλογικών οργάνων από μέλη του Διδακτικού 
και Ερευνητικού Προσωπικού (Δ.Ε.Π.) του Τμήματος 
Φαρμακευτικής της Σχολής Επιστημών Υγείας του 
Πανεπιστημίου Πατρών, ή/και άλλων Τμημάτων ή/και 
Ιδρυμάτων, που κατέχουν θέσεις των οποίων το γνω¬ 
στικό αντικείμενο εμπίπτει στα διδακτικά και ερευνη¬ 
τικά ενδιαφέροντα του Εργαστηρίου, από εξωτερικούς 
συνεργάτες, ειδικούς επιστήμονες και από μέλη του 
Εργαστηριακού Διδακτικού Προσωπικού (Ε.ΔΙ.Π.), από 
μέλη του ΕιδικούΤεχνικού Εργαστηριακού Προσωπικού 
(Ε.Τ.Ε.Π.), από υποψήφιους διδάκτορες, μεταπτυχιακούς 
φοιτητές καθώς και από μέλη του λοιπού επιστημονι¬ 
κού προσωπικού και του διοικητικού προσωπικού που 
τοποθετούνται στο εργαστήριο με βάση την κείμενη 
νομοθεσία. 


Άρθρο 4 

Διοίκηση - Αρμοδιότητες 

1. Το εργαστήριο διευθύνεται από μέλος του διδα¬ 
κτικού προσωπικού του Τμήματος Φαρμακευτικής της 
Σχολής Επιστημών Υγείας του Πανεπιστημίου Πατρών 
με αντίστοιχο γνωστικό αντικείμενο με το επιστημονι¬ 
κό πεδίο του Εργαστηρίου με βάση το ΦΕΚ διορισμού 
του, που ορίζεται με τη διαδικασία του άρθρου 29 του 
ν. 4485/2017. 

2. Ο διευθυντής μεριμνά εν γένει για την ομαλή και 
απρόσκοπτη λειτουργία του εργαστηρίου και ιδίως: 

α) Καταρτίζει και εισηγείται στα αρμόδια όργανα του 
Τμήματος Φαρμακευτικής, το πρόγραμμα λειτουργίας 
για τις διδακτικές και ερευνητικές δραστηριότητες του 
Εργαστηρίου και μεριμνά για την υλοποίησή τους. 

β) Εισηγείται τους υπεύθυνους αναλωσίμων υλικών 
και του εξοπλισμού στον τομέα. 

γ) Υπογράφει κάθε εξερχόμενο έγγραφο που σχετίζε¬ 
ται με το εργαστήριο. 

δ) Υποβάλλει τον ετήσιο απολογισμό των δραστηρι¬ 
οτήτων, στη συνέλευση του τμήματος. 

ε) Μεριμνά για: 

• την υλοποίηση των αποφάσεων των συλλογικών ορ¬ 
γάνων του τμήματος και για την παροχή εκπαιδευτικού, 
επιστημονικού και ερευνητικού έργου, 

• την κατανομή των πόρων και διαχειρίζεται κάθε 
έσοδο του εργαστηρίου, σύμφωνα με τις ισχύουσες 
διατάξεις, 

• τη στελέχωση του εργαστηρίου με το αναγκαίο προ¬ 
σωπικό, 

• την ορθή χρήση των οργάνων και υλικών από το προ¬ 
σωπικό του εργαστηρίου ή από ερευνητές που έχουν 
ειδικά εκπαιδευτεί σε αυτά. 

Με εισήγηση του Διευθυντή στα αρμόδια όργανα του 
τμήματος, της σχολής και του Ιδρύματος είναι δυνατή 
η πρόσληψη και απασχόληση πανεπιστημιακών υπο¬ 
τρόφων, εντεταλμένων διδασκαλίας προπτυχιακών και 
μεταπτυχιακών μαθημάτων σε τομείς σχετικούς με τις 
διδακτικές, επιστημονικές και ερευνητικές δραστηριό¬ 
τητες του εργαστηρίου σύμφωνα με τις εκάστοτε ισχύ- 
ουσες διατάξεις. 

Άρθρο 5 

Εγκατάσταση - Άειτουργία 

1 .Το εργαστήριο εγκαθίσταται σε χώρο που διατίθεται 
από το Τμήμα Φαρμακευτικής του Πανεπιστημίου Πα¬ 
τρών για τη διεξαγωγή του έργου του και ειδικότερα για 
την εγκατάσταση των οργάνων και του λοιπού εξοπλι¬ 
σμού που είναι αναγκαίος για τη διενέργεια των εργαστη¬ 
ριακών ασκήσεων και των ερευνητικών προγραμμάτων. 
Το εργαστήριο λειτουργεί κατά τις εργάσιμες ημέρες και 
ώρες, σύμφωνα με τον εσωτερικό κανονισμό λειτουργίας 
του Πανεπιστημίου Πατρών. 

Στο χώρο εγκατάστασης τοποθετείται πινακίδα με τον 
τίτλο του εργαστηρίου. 

2.0 Διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαί¬ 
σια ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 

χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο Διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ'αυτό, την παραμονή των ερ¬ 
γαζομένων (προσωπικού, φοιτητών, επισκεπτών), στους 
χώρους καθώς και στην προστασία των οργάνων και 
εγκαταστάσεων του εργαστηρίου από βλάβες. 

4. Η χρησιμοποίηση του ειδικού εξοπλισμού του εργα¬ 
στηρίου επιτρέπεται μόνο στο προσωπικό του ή άλλους 
ερευνητές, που έχουν ειδική επί των οργάνων αυτών 
εκπαίδευση και εξουσιοδότηση από το Διευθυντή αυτού. 
Κινητά όργανα και σκεύη, τα οποία παραδίδονται για 
τη διεξαγωγή εργασιών, επιστρέφονται, μετά τη χρησι¬ 
μοποίηση τους, στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα 
του τμήματος είναι δυνατή η πρόσληψη επιστημόνων 
σε τομείς σχετικούς με τις διδακτικές και ερευνητικές 
δραστηριότητες του εργαστηρίου, σύμφωνα με την 
ισχύουσα νομοθεσία. 

Άρθρο 6 

Έσοδα-Πόροι 

Τα έσοδα και οι πόροι του εργαστηρίου προέρχονται 
από: 

1 .Την εκτέλεση ερευνητικών ή/και αναπτυξιακών προ¬ 
γραμμάτων και μελετών, η χρηματοδότηση των οποίων 
μπορεί να πραγματοποιείται από φορείς του ιδιωτικού 
ή/και του ευρύτερου δημόσιου τομέα, διεθνείς οργανι¬ 
σμούς κ.α. 

2. Τα έσοδα από τη διεξαγωγή ειδικών ημερίδων, σε¬ 
μιναρίων, διαλέξεων 

3. Τη διάθεση ερευνητικών και εν γένει επιστημονικών 
προϊόντων. 

4. Την παροχή υπηρεσιών σύμφωνα με το άρθρο 3, 
παρ. 3 του π.δ. 159/1984. 

5. Τις ειδικές εισφορές και χρηματοδοτήσεις από διε¬ 
θνείς Οργανισμούς, δημόσιες ή ιδιωτικές επιχειρήσεις, 
νομικά πρόσωπα δημοσίου και ιδιωτικού δικαίου και 
φυσικά πρόσωπα. 

6. Τις κληρονομιές, κληροδοτήματα, δωρεές και κάθε 
άλλη οικονομική ενίσχυση που προέρχεται ημεδαπά, ή 
αλλοδαπά φυσικά ή νομικά πρόσωπα προς το Πανεπι¬ 
στήμιο Πατρών για το εργαστήριο, εφόσον δεν τίθενται 
όροι που αντιβαίνουν στο σκοπό του εργαστηρίου του 
Πανεπιστημίου Πατρών. 

7. Από κάθε άλλη νόμιμη πηγή που δεν θα βαρύνει τον 
προϋπολογισμό του ιδρύματος. 

Άρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακό¬ 
λουθα βιβλία και στοιχεία: 

> Πρωτόκολλο εισερχόμενης - εξερχόμενης αλληλο¬ 
γραφίας. 

> Φάκελος οικονομικών στοιχείων κάθε έτους. 

> Κατάλογος επιστημονικών οργάνων. 

> Κατάλογος επιστημονικών βιβλίων, περιοδικών 

> Βιβλίο επιστημονικής δραστηριότητας. 


> Αρχείο ερευνητικών προγραμμάτων 

> Βιβλίο περιουσιακών στοιχείων 

> Βιβλίο Μεταβολών Προσωπικού 

> Βαθμολόγια φοιτητών 

Με απόφαση του Διευθυντή μπορεί ακόμη να τηρείται 
και κάθε άλλο βιβλίο ή στοιχείο το οποίο κρίνεται απα¬ 
ραίτητο ή προβλέπεται από ειδικές διατάξεις. 

Άρθρο 8 

Τίτλος - Σφραγίδα 

Ο τίτλος του εργαστηρίου είναι «Εργαστήριο Φαρ- 
μακογονιδιωματικής και Εξατομικευμένης Θεραπείας», 
και αναγράφεται σε κάθε έντυπο του. Ο τίτλος αυτός 
καθώς και τα στοιχεία του Διευθυντή του εργαστηρίου 
αναγράφονται στους χώρους του τμήματος που είναι 
εγκατεστημένο το εργαστήριο. 

Το εργαστήριο χρησιμοποιεί για την αλληλογραφία 
του όμοια σφραγίδα με αυτή του Τμήματος Φαρμακευ¬ 
τικής και την προσθήκη του τίτλου του εργαστηρίου. 

Ανάλογη σφραγίδα μετά στοιχεία στην αγγλική γλώσ¬ 
σα χρησιμοποιεί το εργαστήριο για την ξενόγλωσση αλ¬ 
ληλογραφία του. 

Άρθρο 9 

Έναρξη ισχύος 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Πάτρα, 1 Ιουνίου 2018 

Η Πρύτανης 

ΒΕΝΕΤΣΑΝΑ ΚΥΡΙΑΖΟΠΟΥΛΟΥ 


Αριθμ. 1148/17284 (4) 

Ίδρυση «Εργαστηρίου Ποιότητας Λογισμικού και 
Αλληλεπίδρασης Ανθρώπου-Υπολογιστή» του 
Τμήματος Μηχανικών Ηλεκτρονικών Υπολογι¬ 
στών και Πληροφορικής, της Πολυτεχνικής Σχο- 
λήςτου Πανεπιστημίου Πατρών και καθορισμός 
του εσωτερικού κανονισμού λειτουργίας του. 

Η ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΠΑΤΡΩΝ 

Έχοντας υπόψη: 

1. Τις διατάξεις: 

α) Του άρθρου 60 του ν. 4386/2016 (ΦΕΚ 83/τ.Α'), οι 
οποίες αντικατέστησαν το άρθρο 96 του ν. 4310/2014 
(ΦΕΚ 258/τ.Α'). 

β) Των άρθρων 28 και 29 του ν. 4485/2017 (ΦΕΚ 
114/2017/τ.Α'). 

2. Τη σύμφωνη γνώμη της συνέλευσης του Τμήμα¬ 
τος Μηχανικών Ηλεκτρονικών Υπολογιστών και Πλη¬ 
ροφορικής του Πανεπιστημίου Πατρών (συνεδρίαση: 
129/13.2.2018). 

3. Την απόφαση της Συγκλήτου του Πανεπιστημίου 
Πατρών (συνεδρίαση 135/21.5.2018). 

4. Το γεγονός ότι από την εφαρμογή των διατάξεων της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού ή του προϋπολογισμού 
του Πανεπιστημίου Πατρών, αποφασίζουμε: 

Άρθρο 1 

Ίδρυση-Αντικείμενο 

Ιδρύεται στο Τμήμα Μηχανικών Ηλεκτρονικών Υπο¬ 
λογιστών και Πληροφορικής της Πολυτεχνικής Σχολής 
του Πανεπιστημίου Πατρών εργαστήριο με τίτλο «Ερ¬ 
γαστήριο Ποιότητας Λογισμικού και Αλληλεπίδρασης 
Ανθρώπου-Υπολογιστή». 

Το εργαστήριο έχει σκοπό τη διεξαγωγή υψηλού επι¬ 
πέδου επιστημονικής έρευνας σε θέματα που αφορούν 
την Ποιότητα Λογισμικού, την Αλληλεπίδραση Ανθρώ- 
που-Υπολογιστή και την Τεχνολογία Λογισμικού. Επι¬ 
πλέον σκοπός του εργαστηρίου είναι η ανάπτυξη και 
η ενίσχυση του εκπαιδευτικού έργου που προσφέρεται 
στο Τμήμα Μηχανικών Ηλεκτρονικών Υπολογιστών και 
Πληροφορικής στην περιοχή της Ποιότητας Λογισμι¬ 
κού, της Αλληλεπίδρασης Ανθρώπου-Υπολογιστή και της 
Τεχνολογίας Λογισμικού, η αξιολόγηση εκπαιδευτικού 
λογισμικού και εκπαιδευτικών διαδικτυακών υπηρεσιών 
καθώς και η εκπόνηση πρωτότυπων μεθόδων και τεχνι¬ 
κών για τη διάχυση των αποτελεσμάτων στην κοινωνία. 

Άρθρο 2 

Σκοπός-Αντικείμενο εργασιών - Αποστολή 

Το εργαστήριο έχει ως σκοπό: 

ί.Την κάλυψη σε προπτυχιακό και μεταπτυχιακό επί¬ 
πεδο των διδακτικών και ερευνητικών αναγκών του 
Τμήματος Μηχανικών Ηλεκτρονικών Υπολογιστών και 
Πληροφορικής της Πολυτεχνικής Σχολής του Πανεπιστη¬ 
μίου Πατρών σε θέματα που εμπίπτουν στα αντικείμενα 
δραστηριότηταςτου εργαστηρίου όπως αυτά προσδιο¬ 
ρίζονται στο άρθρο 1 του παρόντος. 

ίί. Την προαγωγή της επιστημονικής έρευνας στην 
περιοχή της Ποιότητας Λογισμικού και της Αλληλεπί¬ 
δρασης Ανθρώπου-Υπολογιστή και της διεπιστημονι¬ 
κής έρευνας σε θέματα που εμπίπτουν στο άρθρο 1 του 
παρόντος. 

ίίί.Τη συνεργασία κάθε μορφής με κέντρα ερευνών 
και ακαδημαϊκά ιδρύματα της ημεδαπής και της αλλο¬ 
δαπής, εφόσον οι επιστημονικοί στόχοι συμπίπτουν, 
συμβαδίζουν και αλληλοσυμπληρώνονται με εκείνους 
του εργαστηρίου. 

ίν. Τη διοργάνωση επιστημονικών διαλέξεων, ημε¬ 
ρίδων, σεμιναρίων, συμποσίων, συνεδρίων και άλλων 
επιστημονικών εκδηλώσεων, την πραγματοποίηση δη¬ 
μοσιεύσεων και εκδόσεων και την πρόσκληση Ελλήνων 
και ξένων αναγνωρισμένων επιστημόνων. 

νί.Την παροχή υπηρεσιών κατά τα προβλεπόμενα στις 
κείμενες διατάξεις. 

Άρθρο 3 

Προσωπικό 

Το εργαστήριο στελεχώνεται από τους διδάσκοντες 
(μέλη ΔΕΠ) του Τμήματος Μηχανικών Ηλεκτρονικών 
Υπολογιστών και Πληροφορικής και της Πολυτεχνικής 


Σχολής του Πανεπιστημίου Πατρών, που το γνωστικό 
αντικείμενο της θέσης που κατέχουν εμπίπτει στα ερευ¬ 
νητικά και διδακτικά αντικείμενα του εργαστηρίου, από 
επιστημονικούς συνεργάτες που διαθέτουν τα προσόντα 
του ερευνητή, από μέλη του εργαστηριακού και διοικη- 
τικού/τεχνικού προσωπικού (ΕΤΕΠ, ΕΔΙΠ), καθώς και από 
μετα-διδάκτορες, υποψήφιους διδάκτορες, μεταπτυχια¬ 
κούς φοιτητές και λοιπό προσωπικό. 

Άρθρο 4 

Διοίκηση - Αρμοδιότητες 

Το εργαστήριο διευθύνεται από μέλοςτου διδακτικού 
προσωπικού Τμήματος Μηχανικών Ηλεκτρονικών Υπο¬ 
λογιστών και Πληροφορικής της Πολυτεχνικής Σχολής 
του Πανεπιστημίου Πατρών, με τριετή θητεία που δύ- 
ναται να ανανεωθεί και που ορίζεται με απόφαση της 
Γενικής Συνέλευσης του τμήματος. 

2.0 διευθυντής του εργαστηρίου έχει την ευθύνη της 
ομαλούς και απρόσκοπτης λειτουργίας του εργαστηρίου 
και ιδία τηρεί το μητρώο υποδομών, συντονίζει το διδα¬ 
κτικό και ερευνητικό έργο αυτού, υποβάλει στη Γενική 
Συνέλευση του Τμήματος Μηχανικών Ηλεκτρονικών 
Υπολογιστών και Πληροφορικής της Πολυτεχνικής Σχο- 
λήςτου Πανεπιστημίου Πατρών τον ετήσιο απολογισμό 
και προγραμματισμό λειτουργίας του και μεριμνά για 
την τήρηση του, εισηγείται στη Γενική Συνέλευση τον 
εσωτερικό κανονισμό λειτουργίας του εργαστηρίου, τον 
ορισμό υπευθύνων σε επιμέρουςτομείς και μεριμνά για 
τη στελέχωση, την οικονομική διαχείριση και την κα¬ 
τανομή των χώρων του εργαστηρίου καθώς και για τα 
αναλώσιμα υλικά και τον κινητό εξοπλισμό αυτού, υπο¬ 
γράφει κάθε έγγραφο που σχετίζεται με το εργαστήριο 
και είναι αρμόδιος για οποιαδήποτε θέμα που αφορά το 
εργαστήριο και δεν ανατίθεται ρητώς σε άλλο όργανο. 

3. Ο διευθυντής δύναται να μεταβιβάζει μέρος των 
αρμοδιοτήτων του στους υπευθύνους των επιμέρους 
τομέων, να ορίζει μετά από έγκριση της Γενικής Συνέ¬ 
λευση του Τμήματος Μηχανικών Ηλεκτρονικών Υπολο¬ 
γιστών και Πληροφορικής της Πολυτεχνικής Σχολής του 
Πανεπιστημίου Πατρών γνωμοδοτικό συμβούλιο, κατά 
προτίμηση από εξωτερικά μέλη, και να εκδίδει ερμηνευ¬ 
τικές εγκυκλίους σχετικές με τις λεπτομέρειες εφαρμογής 
της παρούσης. 

Άρθρο 5 

Εγκατάσταση - Λειτουργία 

Ι.Το εργαστήριο εγκαθίσταται σε χώρους που παρα- 
χωρούνται από το Τμήμα Μηχανικών Ηλεκτρονικών Υπο¬ 
λογιστών και Πληροφορικής της Πολυτεχνικής Σχολής 
του Πανεπιστημίου Πατρών σε αυτό, για τη διεξαγωγή 
του έργου του. Στους χώρους εγκατάστασης τοποθετεί¬ 
ται πινακίδα με τον τίτλο του εργαστηρίου. 

2.Το εργαστήριο διαθέτει εξοπλισμό που προέρχεται 
από κάθε νόμιμη πηγή και αποτελεί τις υποδομές του 
εργαστηρίου. 

3.0 διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαί¬ 
σια ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 




25066 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2300/18.06.2018 


χρησιμοποίηση εξοπλισμού και χώρων, σε περίπτωση 
που δεν υπάρχει σχετική απόφαση. 

4. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σε αυτό, την παραμονή των ερ¬ 
γαζομένων (προσωπικού, φοιτητών, επισκεπτών), στους 
χώρους καθώς και στην προστασία των οργάνων και 
εγκαταστάσεων του εργαστηρίου από βλάβες. 

5. Η χρησιμοποίηση του ειδικού εξοπλισμού του εργα¬ 
στηρίου επιτρέπεται μόνο στο προσωπικό του, ή άλλους 
ερευνητές, που έχουν ειδική επί των οργάνων αυτών 
εκπαίδευση και εξουσιοδότηση από το διευθυντή αυτού. 
Κινητά όργανα και σκεύη, τα οποία παραδίδονται για 
τη διεξαγωγή εργασιών, επιστρέφονται, μετά τη χρησι¬ 
μοποίηση τους, στην κατάσταση που είχαν παραδοθεί. 

6. Με εισήγηση του διευθυντή στη Γενική Συνέλευση 
του Τμήματος Μηχανικών Ηλεκτρονικών Υπολογιστών 
και Πληροφορικής της Πολυτεχνικής Σχολής του Πανε¬ 
πιστημίου Πατρών είναι δυνατή η ένταξη επιστημόνων 
σε τομείς σχετικούς με τις διδακτικές και ερευνητικές 
δραστηριότητες του εργαστηρίου, σύμφωνα με την 
ισχύουσα νομοθεσία. 

Άρθρο 6 

Έσοδα-Πόροι 

Τα έσοδα και οι πόροι του εργαστηρίου προέρχονται 
από: 

1. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό, ή λογαριασμό 
τρίτων. 

2. Τη διάθεση ερευνητικών και εν γένει επιστημονικών 
προϊόντων. 

3. Την παροχή υπηρεσιών σύμφωνα με το άρθρο 3, 
παρ. 3, του π.δ. 159/1984. 

4. Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

5. Τις κληρονομιές, τις δωρεές και τις κληροδοσίες 
που καταλείπονται στο Τμήμα Μηχανικών Ηλεκτρονι¬ 
κών Υπολογιστών και Πληροφορικής της Πολυτεχνικής 
Σχολής του Πανεπιστημίου Πατρών για τους σκοπούς 
του οικείου εργαστηρίου, εφόσον δεν τίθενται όροι που 
αντιβαίνουν στο σκοπό του εργαστηρίου του Πανεπι¬ 
στημίου Πατρών. 

6. Από κάθε άλλη νόμιμη πηγή. 

Άρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακό¬ 
λουθα βιβλία και στοιχεία: 

1. Μητρώο επιστημονικών οργάνων (υποδομές), βι¬ 
βλίων, περιοδικών και περιουσιακών στοιχείων του ερ¬ 
γαστηρίου. 

2. Βιβλία εσόδων-εξόδωντου εργαστηρίου. 

3. Πρωτόκολλο εισερχομένων και εξερχόμενων εγ¬ 
γράφων. 

Με απόφαση του διευθυντή μπορεί να τηρείται και 
κάθε άλλο βιβλίο ή στοιχείο που προβλέπεται από ειδι¬ 
κές διατάξεις ή κρίνεται απαραίτητο. 


Άρθρο 8 

Τίτλος - Σφραγίδα 

Ο τίτλος του εργαστηρίου είναι «Εργαστήριο Ποιότη¬ 
τας Αογισμικού και Αλληλεπίδρασης Ανθρώπου-Υπολο- 
γιστή», και αναγράφεται σε κάθε έντυπο του. Ο τίτλος 
αυτός καθώς και τα στοιχεία του Διευθυντή του εργα¬ 
στηρίου αναγράφονται στους χώρους του Τμήματος 
που είναι εγκατεστημένο το εργαστήριο.Το εργαστήριο 
χρησιμοποιεί για την αλληλογραφία του όμοια σφρα¬ 
γίδα με αυτή του Τμήματος Μηχανικών Ηλεκτρονικών 
Υπολογιστών και Πληροφορικής και την προσθήκη του 
τίτλου του Εργαστηρίου. Ανάλογη σφραγίδα μετά στοι¬ 
χεία στην αγγλική γλώσσα χρησιμοποιεί το εργαστήριο 
για την ξενόγλωσση αλληλογραφία του. 

Άρθρο 9 

Έναρξη ισχύος 

Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως 

Πάτρα, 1 Ιουνίου 2018 

Η Πρύτανης 

ΒΕΝΕΤΣΑΝΑ ΚΥΡΙΑΖΟΠΟΥΛΟΥ 


Αριθμ. 13700 _ (5) 

Καθιέρωση υπερωριακής απασχόλησης των 
υπαλλήλων που υπηρετούν στον Διεπιστημονι¬ 
κό Οργανισμό Αναγνώρισης Τίτλων Ακαδημαϊ¬ 
κών και Πληροφόρησης (Δ.Ο.Α.Τ.Α.Π.) για το Β' 
εξάμηνο 2018 . 

Η ΠΡΟΕΔΡΟΣ ΤΟΥ ΔΙΕΠΙΣΤΗΜΟΝΙΚΟΥ 
ΟΡΓΑΝΙΣΜΟΥ ΑΝΑΓΝΩΡΙΣΗΣ ΤΙΤΛΩΝ 
ΑΚΑΔΗΜΑΪΚΩΝ ΚΑΙ ΠΛΗΡΟΦΟΡΗΣΗΣ 
(Δ.Ο.Α.Τ.Α.Π.) 

Έχοντας υπόψη: 

1. Τις διατάξεις του άρθρου 20 του ν. 4354/2015 (ΦΕΚ 
176/Α') «Μισθολογικές ρυθμίσειςτων υπαλλήλωντου Δη¬ 
μοσίου, των ΟργανισμώνΤοπικής Αυτοδιοίκησης (Ο.ΤΑ.) 
πρώτου και δεύτερου βαθμού, των Νομικών Προσώπων 
Δημοσίου (Ν.Π.Δ.Δ.) και Ιδιωτικού Δικαίου (Ν.Π.Ι.Δ.) κα¬ 
θώς και των Δ.Ε.Κ.Ο. του κεφ. Α'του ν. 3429/2005 (ΦΕΚ 
314/Α') και άλλες μισθολογικές διατάξεις». 

2. Την εγκύκλιο της Δ/νσης Εισοδηματικής Πολιτικής 
του Γ.Λ.Κ. με αριθμ. 2/31029/ΔΕΠ/6-5-2016 «Παροχή 
οδηγιών για την εφαρμογή των διατάξεων του Κεφα¬ 
λαίου Β'του ν. 4354/2015 (176/Α')». 

3. Το π.δ. 80/2016 (ΦΕΚ 145/Α') «Ανάληψη υποχρεώ¬ 
σεων από τους διατάκτες». 

4. Την αριθ. 2/1757/0026/12-1-2017 υπουργική από¬ 
φαση του Αναπληρωτή Υπουργού Οικονομικών (ΦΕΚ 
17/Β') για τον καθορισμό δικαιολογητικών για την 
καταβολή αποζημίωσης για υπερωριακή, νυχτερινή, 
Κυριακών και εξαιρέσιμων ημερών εργασία. 

5. Το απόσπασμα πρακτικού της αριθ. 10/3-11-2017 
συνεδρίασης της ολομέλειας του Διοικητικού Συμβου¬ 
λίου του Διεπιστημονικού Οργανισμού Αναγνώρισης 
Τίτλων Ακαδημαϊκών και Πληροφόρησης. 

6. Το γεγονός ότι η υπερωριακή απασχόληση κρίνεται 
απαραίτητη λόγω των ιδιαίτερα αυξημένων, έκτακτων 
και επειγουσών υποχρεώσεων, πέραν του κανονικού 
ωραρίου, που δημιουργούνται κυρίως από: 

- Διεκπεραίωση του αυξημένου όγκου επιστολών για 
την επιβεβαίωση γνησιότητας πτυχίων της αλλοδαπής 
και αντίστοιχων πράξεων αναγνώρισης των δημοσίων 
υπαλλήλων. 

- Τον όγκο αιτήσεων στην αναγνώριση των εξ’ απο- 
στάσεως μεταπτυχιακών προγραμμάτων. 

- Αναταξινόμηση, οργάνωση και εκκαθάριση του αρ¬ 
χείου της κάθε διεύθυνσης. 

- Πρωτοκόλληση εισερχόμενων εγγράφων λόγω ιδιαί¬ 
τερα αυξημένου όγκου εισερχομένων σε συνδυασμό με 
την έλλειψη προσωπικού. 

- Πρόσθετες ανάγκες λόγω αποχώρησης του μοναδι¬ 
κού υπαλλήλου πληροφορικής. 

-Την αντιμετώπιση του αυξημένου όγκου εργασίας 
στα διοικητικά και οικονομικά θέματα στα πλαίσια της 
εφαρμογής των δημοσιονομικών, μισθολογικών και δι¬ 
οικητικών μεταρρυθμίσεων. 

- Ανάγκες Δικαστικού Γραφείου. 

6. Το γεγονός ότι από την απόφαση αυτή θα προκλη- 
θεί δαπάνη η οποία θα βαρύνει τον προϋπολογισμό του 
ΔΟΑΤΑΠ και όχι τον κρατικό προϋπολογισμό και θα είναι 
εντός των ορίων της πίστωσης του ΚΑΕ 0261 και 0560 
του προϋπολογισμού του ΔΟΑΤΑΠ έτους 2018, αποφα¬ 
σίζουμε: 

Καθιερώνουμε απογευματινή υπερωριακή απασχόλη¬ 
ση καθ' υπέρβαση του υποχρεωτικού ωραρίου, προκει- 
μένου να καλυφθούν επείγουσες και έκτακτες ανάγκες 
του Δ.Ο.Α.Τ.Α.Π. για δεκαοχτώ (18) υπαλλήλους, μόνι¬ 
μους και με σχέση εργασίας ιδιωτικού δικαίου αορίστου 


χρόνου, καθώς και αποσπασμένους εκπαιδευτικούς, που 
υπηρετούν στον Δ.Ο.Α.Τ.Α.Π. για χρονικό διάστημα από 
1-7-2018 έως 31-12-2018 και έως 120 ώρες ανά υπάλ¬ 
ληλο. 

Πριν την έναρξη της υπερωριακής απασχόλησης 
θα εκδίδεται απόφαση της οικείας οργανικής μονά¬ 
δας επιπέδου Διεύθυνσης ή Αυτοτελούς Γραφείου του 
Δ.Ο.Α.Τ.Α.Π. για τη συγκρότηση του συνεργείου υπε- 
ρωριακής απασχόλησης στην οποία θα αναφέρεται: ο 
αριθμός και το ονοματεπώνυμο των συμμετεχόντων στο 
συνεργείο υπαλλήλων, η κατηγορία και το Μ.Κ. αυτών, 
το συνολικό χρονικό διάστημα, καθώς και οι ώρες απα¬ 
σχόλησης για κάθε υπάλληλο, κατά μήνα. 

Υπεύθυνος για την εποπτεία και τη βεβαίωση πραγ¬ 
ματοποίησης της υπερωριακής απασχόλησης θα είναι 
ο προϊστάμενος της κάθε Διεύθυνσης ή Γραφείου του 
Δ.Ο.Α.Τ.Α.Π. Οι ανωτέρω βεβαιώσεις, όπως και οι απο¬ 
φάσεις συγκρότησης συνεργείων θα κοινοποιούνται στο 
Τμήμα Προσωπικού και τον εκκαθαριστή μισθοδοσίας. 

Η δαπάνη υπερωριακής απασχόλησης Β' εξαμήνου 
2018 η οποία θα βαρύνει την πίστωση του ΚΑΕ 0261 
του τακτικού προϋπολογισμού του ΔΟΑΤΑΠ του έτους 
2018 δεν θα υπερβεί το ποσό των έντεκα χιλιάδων ευρώ 
(11.000,00 ευρώ). 

(Αριθμ. βεβ. Οικονομικής Υπηρεσίας 13696/ΔΔΟ/ 
4-6-2018). 

[Αριθμ. απόφ. ανάληψης Υποχρέωσης Ο.Υ.Δ. 54/ 
4-6-2018 (ΑΔΑ: 6ΜΖ446ΨΖ34-ΚΓΨ)]. 

Η απόφαση αυτή έχει ισχύ από την ημερομηνία δη¬ 
μοσίευσής της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουνίου 2018 

Η Πρόεδρος 

ΕΛΕΝΗ ΠΑΠΑΔΟΠΟΥΛΟΥ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤττΤ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 




























